**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 09.06.2023, ora 08.00 – 10.06.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 10.06.2023, ora 07.00**

**RÂURI**

**I.N.H.G.A.** a emis o **Avertizare Hidrologică, cod PORTOCALIU şi galben,** valabilă în intervalul **09.06.2023 ora 12:00 – 10.06.2023 ora 24:00**, vizând **Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri din bazinele**:Vişeu, Iza, Tur, Someş, Crasna, Ier, Barcӑu, Crişul Repede, Crişul Negru, Crişul Alb, Mureş, Bega, Timiş, Bârzava, Caraş, Nera, Suceava, Moldova, Bistriţa**,** cu posibile depăşiri ale **COTELOR DE APĂRARE,** astfel:

**COD GALBEN:**

**În intervalul 09.06.2023 ora 12:00 – 10.06.2023 ora 24:00** pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior, Lăpuş – bazin superior şi afluenţi bazin mijlociu şi inferior **(judeţul Maramureş)**, Tur **(judeţul Satu Mare)**, Someşul Mare – bazin superior şi afluenţi bazin mijlociu şi inferior **(judeţul Bistriţa Năsăud)**, Someşul Mic – bazin superior şi afluenţi bazin mijlociu şi inferior **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Crasna **(judeţele: Sălaj şi Satu Mare)**, Ier – bazin superior şi afluenţi bazin mijlociu şi inferior **(judeţele: Satu Mare şi Bihor)**, Barcău – bazin superior şi afluenţi bazin mijlociu şi inferior **(judeţele: Sălaj şi Bihor)**, Crişul Repede – bazin superior şi afluenţi bazin mijlociu şi inferior **(judeţele: Cluj şi Bihor)**, Crişul Negru – bazin superior şi afluenţi bazin mijlociu şi inferior **(judeţele: Bihor şi Arad)**, Crişul Alb – bazin amonte S.H. Gurahonţ şi afluenţii aferenţi sectorului aval S.H. Gurahonţ **(judeţele: Hunedoara şi Arad)**, Mureş – bazin amonte S.H. Glodeni, Niraj **(judeţele: Harghita şi Mureş)**, Arieş – bazin amonte S.H. Câmpeni şi afluenţii aferenţi sectorului aval S.H. Câmpeni **(judeţele: Alba şi Cluj)**, Târnava Mică – bazin amonte S.H. Sărăţeni şi afluenţii aferenţi sectorului aval S.H. Sărăţeni, Târnava mare – bazin amonte S.H. Odorheiu Secuiesc şi afluenţii aferenţi sectorului aval S.H. Odorheiu Secuiesc **(judeţele: Harghita, Mureş, Alba, Sibiu şi Braşov)**, Mureş – afluenţii aferenţi sectorului aval confluenţă cu râul Târnava **(judeţele: Alba, Hunedoara, Sibiu şi Arad)**, Bega – bazin amonte S.H. Chizătău şi afluenţii aferenţi sectorului aval S.H. Chizătău – amonte S.H. Remetea **(judeţul Timiş)**, Timiş – bazin amonte S.H. Teregova şi afluenţii aferenţi sectorului aval S.H. Teregova, Bârzava – bazin amonte S.H. Moniom şi afluenţii aferenţi sectorului aval S.H. Moniom, Moraviţa **(judeţele: Caraş Severin şi Timiş)**, Caraş – bazin superior şi afluenţi bazin mijlociu şi inferior, Nera – bazin superior şi afluenţi bazin mijlociu şi inferior **(judeţul Caraş Severin)**, Suceava – bazin superior şi afluenţi bazin mijlociu şi inferior, Moldova – bazin amonte S.H. Câmpulung Moldovenesc şi afluenţii aferenţi sectorului aval S.H. Câmpulung Moldovenesc – amonte confluenţă cu râul Râşca **(judeţul Suceava)**, Bistriţa– bazin amonte S.H. Cârlibaba şi afluenţii aferenţi sectorului aval S.H. Cârlibaba – amonte Ac. Izvoru Muntelui **(judeţele: Suceava, Harghita şi Neamţ)**.

**COD PORTOCALIU:**

**În intervalul 09.06.2023 ora 15:00 – 10.06.2023 ora 12:00** pe râurile din bazinele hidrografice: Tur **(judeţul Satu Mare)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Lăpuş – bazin superior şi afluenţi bazin mijlociu şi inferior **(judeţul Maramureş)**, Crasna **(judeţele: Sălaj şi Satu Mare)**, Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Remetea **(judeţul Timiş).**

Aceast mesaj de avertizare, a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Bihor, Bistriţa-Năsăud, Braşov, Caraş-Severin, Cluj, Harghita, Hunedoara, Maramureş, Mureş, Neamţ, Satu-Mare, Sălaj, Sibiu, Suceava şi Timiş (17 prefecturi)– Avertizare Hidrologică, cod Galben.*

- *Cluj, Maramureş, Satu-Mare, Sălaj şi Timiş (5 prefecturi)– Avertizare Hidrologică, cod PORTOCALIU.*

**Debitele au fost în creștere** ca urmare a precipitațiilor căzute în interval și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Bistrița, Moldova, Suceava, bazinele superioare ale Mureșului, Târnavelor, Begăi, Timișului, Bârzavei, Carașului, Nerei și cursul superior al Prutului, în scădere pe cursul mijlociu și inferior al Prutului și relativ staționare pe celelalte râuri.

Scurgeri importante pe versanți, torenți, pâraie, viituri rapide pe râurile mici cu efecte de inundații locale și creșteri mai importante de niveluri și debite, s-au înregistrat şi pe unele râuri mici din din Maramureș, Crișana și Banat, ca urmare a precipitațiilor căzute în interval sub formă de aversă, izolat mai însemnate cantitativ.

Debitele se situează la valori sub mediile multianuale lunare, cu coeficienți moduli cuprinși între 30-90%, mai mari (în jurul și peste normalele lunare) pe râul Bârzava, cursurile superioare ale Vișeului, Crișului Repede, Cibinului, Lotrului, cursul mijlociu și inferior al Timişului și mai mici (sub 30% din normalele lunare) pe râurile din bazinele hidrografice: Lăpuș, Barcău, Târnave, Buzău, Siret (exceptând Suceava, Moldova şi Bistrița), afluenții Prutului și unele râuri din bazinele superioare ale Oltului, Argeșului.

În interval s-au situat peste **COTELE DE ATENȚIE** râurile la stațiile hidrometrice: Nadăș – Aghireșu (100+16)-jud.CJ, Lonea – Luna de Jos (270+17)-jud.CJ și Tau – Soceni (60+28)-jud.CS.

În interval au fost emise două **ATENȚIONăRI HIDROLOGICE** pentru fenomene imediate și șapte **AVERTIZĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ** nr. 62 din 09.06.2023.

**Debitele vor fi în creștere** ca urmare a precipitațiilor prognozate și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Moravița, Caraș, Nera și pe cursurile inferioare ale Sucevei, Moldovei și Bistriței, în scădere pe râurile din bazinele superioare și mijlocii ale Sucevei, Moldovei, Bistriței și pe cursul Prutului și relativ staționare pe celelalte râuri.

Sunt posibile scurgeri importante pe versanți, torenți, pâraie, viituri rapide cu posibile efecte de inundații locale și creșteri mai importante de niveluri și debite, cu posibile depăşiri ale **COTELOR DE APĂRARE** pe unele râuri mici din vestul, centrul, nordul țării și zonele de munte ca urmare a precipitațiilor prevăzute sub formă de aversă, izolat mai însemnate cantitativ.

Ca urmare a propagării viiturilor formate anterior, se va situa peste **COTA DE ATENȚIE** râul Moravița la stația hidrometrică Moravița (250+30)-jud.TM.

Se menține în vigoare **AVERTIZAREA HIDROLOGICĂ** nr. 62 din 09.06.2023 până la ora 24:00.

**DUNĂRE**

**Debitul** la intrarea în ţară (secţiunea Baziaş) în intervalul 09.06.2023 – 10.06.2023 **a fost în scădere,** având valoarea **de** 71**00 m3/s**, peste media multianuală a lunii **iunie (6400 m3/s).**

În aval de Porțile de Fier debitele au fost în scădere.

Din informațiile primite în interval, nivelurile se situează peste nivelul corespunzător **FAZEI I DE APĂRARE** la stațiile hidrometrice Isaccea (380+22) – jud.TL și Tulcea (320+6) – jud.TL.

**Debitul la intrarea în ţară (secţiunea Baziaş) va fi în scădere (7000 m3/s).**

În aval de Porțile de Fier debitele vor fi în scădere.

Nivelurile se vor situa peste nivelul corespunzător **FAZEI I DE APĂRARE** la stațiile hidrometrice: Isaccea (380+19)-jud.TL și Tulcea (320+2)-jud.TL.

**Se situează în faza I-a de apărare următoarele sectoare de dig:**

- Macin-Iglița-Carcaliu, Peceneaga-Turcoaia, Ostrov-Peceneaga, Gârliciu-Dăeni, Smârdan-23 August-II, 23 August-Grindu, Grindu-Canton km 30, Crișan, Letea, Pardina, Sf. Gheorghe, (din administrarea S.G.A. Tulcea); Măcin, Smârdan, Chilia Veche, Mahmudia, (din administrarea consiliilor locale);

- Hârșova-Ciobanu, Ciobanu-Gârliciu, Gârliciu (din administrarea S.G.A. Constanța) – jud. Constanța;

**Se situează în faza a II-a de apărare următoarele sectoare de dig:**

- Canton km 30-Ciulineț, Ciulineț-Isaccea, Smardan-23 August-I, Gorgova, T. Vladimirescu, R4, R3 (din administrarea S.G.A. Tulcea); Nufăru-Victoria (din administrarea consiliilor locale); dig Șosea Măcin-Smârdan (fără deținător) - jud. Tulcea;

**Se situează în faza a III-a de apărare următoarele sectoare de dig:**

- R4 (din administrarea S.G.A. Tulcea).

**2.** **Situația meteorologică în intervalul 09.06.2023, ora 09.00 – 10.06.2023, ora 06.00**

**ÎN ŢARĂ**

**Administraţia Naţională de Meteorologie** (A.N.M.) a emis în data de 09.06.2023, la ora 10:00, **Avertizarea Meteorologică nr. 62**, vizând **instabilitate atmosferică temporar accentuată, respectiv averse torențiale și grindină,** conform căreia:

**COD GALBEN - AVERTIZARE METEOROLOGICĂ:** În intervalul 09 **iunie, ora 10:00 – 10 iunie, ora 10:00,** vor fi perioade cu instabilitate atmosferică accentuată în Banat, Crișana, Maramureș, cea mai mare parte a Transilvaniei și nord-vestul Moldovei. Aceasta se va manifesta prin averse torențiale, descărcări electrice și izolat grindină, intensificări de scurtă durată ale vântului și vijelii. În intervale scurte de timp sau prin acumulare cantitățile de apă vor fi de 20...25 l/mp și izolat de peste 30 l/mp.

**COD PORTOCALIU - AVERTIZARE METEOROLOGICĂ:** În intervalul 09 iunie**, ora 14:00 –ora 23:00,** în județele Caraș-Severin, Timiș, Arad, Bihor, Satu Mare, Maramureș, Sălaj, Cluj și zonele de munte ale județelor Alba, Bistrița Năsăud, Mureș și Suceava, vor fi averse torențiale. Local cantitățile de apă vor fi de 30...40 l/mp și izolat de peste 50 l/mp (în intervale scurte de timp, de până la 1 – 3 ore).

Notă: În zilele următoare, vremea va fi instabilă mai ales în regiunile vestice, nordice, centrale și la munte.

Această Avertizare **Meteorologică**, a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

Cod Galben:

- Către PREFECTURILE: *Alba, Bistriţa-Năsăud, Harghita, Hunedoara, Mureş, Neamţ, Sibiu şi Suceava (8 prefecturi),* COD Galben, Avertizare meteorologică;

Cod PORTOCALIU:

- Către PREFECTURILE: *Alba, Arad, Bihor, Bistriţa-Năsăud, Caraş-Severin, Cluj, Maramureş, Mureş, Satu-Mare, Sălaj, Suceava şi Timiş (12 prefecturi),* COD PORTOCALIU, Avertizare meteorologică;

**Vremea a fost în general instabilă** în regiunile vestice și nord-vestice și local la munte și în partea centrală a teritoriului, cu înnorări temporar accentuate, averse cu caracter torențial, descărcări electrice și izolat intensificări de scurtă ale vântului. Pe parcursul zilei, local gradul de instabilitate atmosferică a fost foarte pronunțat îndeosebi în Banat, nordul, nord-vestul și sud-vestul Transilvaniei și zona deluroasă a Crișanei unde au fost nori convectivi cu mare dezvoltare verticală ce au determinat fenomene severe, ploi foarte intense (cantități de apă care în scurt timp, chiar și de până la 30 minute, au fost în general de 25...35 l/mp și izolat, în perioade de 1-3 ore, peste 45...70 l/mp, înregistrate la stații hidrometrice și confirmate din date radar), pe suprafețe mici căderi de grindină (fiind consemnate din datele rețelei meteo pentru zona de munte a județului Caraș-Severin, iar din surse externe pentru județele Timiș, Sibiu și Bistrița- Năsăud). În restul teritoriului, cerul a fost variabil la senin, pe alocuri cu înnorări și izolat averse slabe și oraje în vestul Olteniei, iar vântul a suflat slab și moderat. În timpul nopții, ploi de scurtă durată și descărcări electrice s-au semnalat local în nord-vest și centru și izolat în vest și sud-vest. Vremea s-a răcorit în extremitatea vest-nord-vestică unde valorile termice au fost mai mici decât mediile climatologice, iar în restul țării a fost caldă, cu temperaturi în jurul și local peste normele primei decade a lunii iunie; astfel, maximele s-au încadrat între 20 de grade la Șiria și 31 de grade la București-Filaret. La ora 6 se înregistrau valori termice între 9 grade la Voineasa și Întorsura Buzăului și 20 de grade la Sulina. Spre dimineață cu totul izolat, în Dobrogea și în depresiuni, s-a format ceață.

**OBSERVAȚII:** *de ieri de la ora 6 au fost în vigoare* ***22 de mesaje de alertă*** *pentru fenomene meteorologice periculoase imediate, respectiv* ***10 avertizări cod roșu*** *(6 emise de către SRPV Timișoara și 4 de către SRPV Cluj),* ***8 avertizări cod portocaliu*** *(5 emise la SRPV Sibiu, 2 emise de către SRV Cluj și 1 de către SRPV Timișoara) și 3 atenționări cod galben (2 emise de către SRPV Sibiu, 1 la SRPV Craiova și 1 de către SRPV Constanța).*

**LA BUCUREŞTI**

**Vremea s-a menținut frumoasă și caldă,** cu cer variabil și vânt slab până la moderat. Temperatura maximă a fost de 29 de grade la Afumați și Băneasa și 31 de grade la Filaret; la ora 06 se înregistrau 14 grade la stația meteo Băneasa, 16 grade la Afumați și 17 grade la Filaret.

**3. Prognoza meteorologică în intervalul 10.06.2023, ora 09.00 – 11.06.2023, ora 09.00**

**ÎN ŢARĂ**

**Vremea va fi în general instabilă** în regiunile intracarpatice și la munte, unde mai ales în a doua parte a zilei vor fi înnorări temporar accentuate, averse, descărcări electrice și cu totul izolat grindină. Ploile vor avea și caracter torențial, astfel în intervale scurte de timp sau prin acumulare cantitățile de apă vor fi de 20...25 l/mp și izolat de peste 30...40 l/mp. În celelalte regiuni, cerul va fi variabil, iar astfel de fenomene se vor semnala pe arii mai restrânse și cu o probabilitate mai ridicată în Oltenia și nordul Moldovei. Vântul va sufla slab și moderat, cu intensificări de scurtă durată asociate ploilor. Temperaturile maxime se vor încadra în general între 23 și 31 de grade, cu cele mai ridicate valori în Muntenia și Moldova, iar cele minime între 8...9 grade în depresiunile Carpaților Orientali și 18...19 grade pe litoral.

**LA BUCUREŞTI**

**Vremea va fi caldă și frumoasă.** Cerul va fi variabil, iar vântul va sufla în general slab. Temperatura maximă se va situa în jurul valorii de 31 de grade, iar cea minimă va fi de 14...17 grade.

**4. ÎNCHEIERE SEZON NIVOLOGIC 2022-2023**

**Fenomene meteo predominante: Topire accelerată a zăpezii.**

**Principalele mecanisme ce conduc la declanșarea avalanșelor: Zăpadă umedă.**

**Evoluția vremii în ultimele zile:**

Vremea a fost relativ caldă și a plouat sub formă de averse. Vântul a prezentat intensificări temporare. Stratul de zăpadă a continuat să scadă și este în cea mai mare parte discontinuu. Doar în zonele înalte din Făgăraș și Bucegi mai persistă pe firul văilor și în depozitele mari formate în cursul iernii, fiind puternic tasat şi umezit.

În platforma stațiilor meteorologice, stratul de zăpadă, în data de 07 iunie, la ora 15, măsura 32 cm la Bâlea-Lac și 100 cm la Vârfu-Omu.

**În zilele ce urmează,** vremea va fi în general instabilă. Cerul va prezenta înnorări temporar accentuate. Se vor semnala ploi cu caracter de aversă, ce vor fi însoţite de descărcări electrice și izolat de grindină. Cantitățile de apă cumulate vor fi însemnate. Vântul va sufla moderat, cu intensificări în cursul averselor, mai susținute în zonele înalte. Se va semnala trecător ceaţă, îndeosebi în zonele de creastă.

**STABILITATEA şi EVOLUŢIA STRATULUI de ZĂPADĂ:**

Zăpada va continua să se topească accelerat, depozitele încă însemnate care mai persistă în Munții Bucegi și Făgăraș, pe versanții umbriți, vor diminua, iar stratul va deveni discontinuu în majoritatea zonelor. Cu totul izolat, din zonele adăpostite unde au mai rămas depozitele mai mari de zăpadă, se mai pot desprinde bulgări sau bucăţi de zăpadă umedă.

**ÎNCHEIERE SEZON NIVOLOGIC 2022-2023:** Aceasta este ultima informare nivometeorologică din sezonul de iarnă 2022-2023, pe care îl considerăm încheiat.

1. ***CALITATEA APELOR*** 
   1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Siret** inf. despre o **poluarea accidentala cu ape uzate neepurate din industria laptelui, produsa in data de 09.06.23 ora 10.00, pe raul Buhai, deversare de ape uzate tehnologice neepurate în amestec cu zer provenit de la Fabrica de procesare lapte „Dorolact”, localitatea Sendriceni, str. Pascari, comuna Șendriceni, judeţul Botoşani**. S-au prelevat probe de apa care vor fi analizate in Laboratorul de Calitatea Apei Botosani, din 2 sectiuni:

1. r. Buhai, pod DJ291C Dorohoi-Racovat, aval de gura de evacuare a fabricii de procesare lapte "Dorolact", care aparţine de S.C. SPICUL 2 S.R.L. BOTOSANI.

2. conducta evacuare din incinta fabricii de procesare lapte „Dorolact”

Precizam ca în sectiunea amonte de gura de varsare raul Buhai este sec.

Se va reveni cu rezultatele analizelor fizico-chimice pentru probele de apa prelevate din cele doua sectiuni. Nu s-a inregistrat mortalitate piscicola.

Este necesară stoparea evacuarii de ape uzate tehnologice in amestec cu zer in cursul de apa Buhai, pană la remedierea defecțiunilor din stația de epurare si igienizarea cursului de apă pe sectorul afectat. De la ora 16.50 a inceput vidanjarea apelor uzate cu zer din cursul de apa. În timpul verificarii la teren, a fost stopata evacuarea in emisar a amestecului de ape uzate tehnologice neepurate cu zer.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**IGSU** inf. telefonic ca **in data de 09.06.2023, la ora 09:00, 400mp din acoperisul unei hale din Jucu, jud. Cluj, au luat foc. Pompierii au intervenit cu 3 autospeciale si o autoscara**, flacarile fiind lichidate. Obiectul de activitate in hala este productia de peleti de rumegus. În urma incendiului nu s-au inregistrat persoane ranite.

**Agenţia Naţională pentru Protecţia Mediului** informează că, din rezultatele analizelor efectuate în data de 08.06.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie de monitoring a calităţii aerului.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 08.06.2023 – 09.06.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judeţul Botoşani:**

- Se mentine situatia de restrictii in alimentarea cu apa pentru piscicultura la folosinta:

- S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

- Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

**Judeţul Iaşi:**

- Se mentine situatia de restrictii in alimentarea cu apa pentru piscicultura la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei III de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei III de aplicare a restrictiilor.

**Judeţul Vaslui:**

- Se mentin prevederile „Planului de restrictii si folosire a apei in perioade deficitare”, astfel:

\* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

DIRECȚIA COMUNICARE